Sliši me svak sada, sliši me tko sudi
Sliši me svak sada, sliši me tko sudi,
   sliši me tko vlada i pravdu tko žudi;
još ako tkogodi toliko jur more,
   ne da' vlas da hodi ovaj vil od gore,
zašto se sva mlados u željah zamami,
   videći nje rados na grlu s kosami.
More li bez bil'ja ovoj bit, moj Bože?
   zač ovaj posil'ja ne vidih tko može.
U ki čas pogleda tko slavni nje ures,
   onomu već ne da da voljan sobom jes,
negoli da tuži u želno' ljubavi,
   želeći da združi nje pozor gizdavi.
Da zginut budem tad kad vidih nje obraz,
   ne bih ja sada rad skopniti kako mraz,
odko me nje milos ne misli jur ubit,
   ni mi da tuj smilos nje ličce poljubit.

Hrvatsko 16. stoljeće

sr:Sliši me svak sada, sliši me tko sudi